Yemxalaf udekkar id-ttawin yergazen deg-s tiqṣiḍin n Nbiyat di lǧanazat neɣ di zzawiyat, ma d win id-ttawint tlawin ur nettaf ara yerna antnaf ttdekkirent ula di lawan n uxeddim , Salḥi di tbadut-is yenna-d : «D cna tadyanit id ttawin di llǧanazat d lemqamat d zzawiyat»34. Ɣas ma yella mxalafent tegnatin i deg id-yettili udekkar maca iswi d yiwen D asmekti ɣef tidett i ɣef tebna tudert, di llǧanazat , zziyara n lemqamat akken d yettili di teswiɛin n uxeddim s tugget deg uɛeẓẓar n llǧanazat d wass n tenḍelt , di tbadut n Yucef Nacib i yules Ǧellawi «Adekkar ɣef lmegget yettili-d iḍ n uɛeẓẓar ttawin-t-id imdanen id-as-yessnen ...»35. Isental i ɣef yebna udekkar : lmut, laɛtab n uẓẓeka, lǧennet d tmes, ɣef tudert issaqsḥen ulawen, iɣuṛṛen imdanen.